3 साल बाद सेट पर वापस लौटकर इमोशनल हुईं, बोलीं- खुशी के आंसू बह रहे
Bollywood Actress Rhea Chakraborty Comeback On TV - MTV Roadies Season 19 Gang Leader. दिवंगत एक्टर सुशांत सिंह राजपूत के निधन के 3 साल बाद उनकी एक्स गर्लफ्रेंड रिया चक्रवर्ती ने एमटीवी रोडीज 19 की शूटिंग शुरू कर दी है। रियलिटी शो में वो बतौर गैंग लीडर नजर आएंगी
एक्टर सुशांत सिंह राजपूत के निधन के 3 साल बाद उनकी एक्स गर्लफ्रेंड रिया चक्रवर्ती ने 'एमटीवी रोडीज 19' के साथ पर्दे दोबारा वापसी कर रही हैं। उन्होंने शो की शूटिंग शुरू कर दी है। गुरुवार को एक्ट्रेस ने सेट का एक वीडियो शेयर किया है, जिसमें वो वैनिटी वैन में मेकअप करती नजर आ रही हैं। रियलिटी शो में रिया बतौर गैंग लीडर नजर आएंगी, इस बात की जानकारी रिया ने खुद अपने सोशल मीडिया पोस्ट के जरिए दी थी।
रिया ने जाहिर की सेट पर वापस आने की खुशी
वीडियो में उनसे सवाल किया जाता है- ‘रिया आप सेट पर आकर कैसा महसूस कर रही हैं?’
इस पर वो उन्होंने कहा- ‘मैंने तीन साल से कोई शूट नहीं किया है। ये वैनिटी वैन मुझे बिल्कुल नया सा महसूस हो रहा है। हेयर स्टाइल और मेकअप किया जा रहा है। अजीब बात है 3 साल पहले जब मैंने शूटिंग की थी, तो भी यही वैनिटी वैन और यही सेट था। तीन साल बाद मैं फिर यहां वापस आ गई हूं। इस दुनिया के अजीब तरीके हैं। बेहद खुश और उत्साहित हूं, मेरा स्वागत है।’
समय कठिन रहा, लेकिन आपका प्यार सच्चा है- रिया
वीडियो शेयर करते हुए रिया ने कैप्शन में लिखा- ‘यह एक लंबे समय का इंतजार था। सेट पर वापस आना, काम पर वापस आने में बेहद खुशी हुई है, जिसे मैं बयां नहीं कर सकती। दिल से सभी को शुक्रिया, शो में जाने के लिए बेहद एक्साइटेड हूं। आप सभी के प्यार और सपोर्ट के लिए धन्यवाद। समय कठिन रहा, लेकिन आपका प्यार सच्चा है। इस मौके पर मेरी आंखों से खुशी के आंसू बह रहे हैं।’
फैंस बोले-अपने हेटर्स को इग्नोर कीजिए
रिया के इस पोस्ट पर फैंस हौसला बढ़ाते हुए उनका वेलकम कर रहे हैं। एक फैन ने कमेंट सेक्शन में लिखा- हमें आप पर बहुत गर्व है। आप उन सभी के लिए प्रेरणा हैं जो अपने राक्षसों से लड़ रहे हैं। आप यहां और ऊंची उड़ान भरें। दूसरे फैन ने लिखा- नई शुरुआत के लिए आपको ऑल द बेस्ट। तीसरे फैन ने लिखा- आपको बहुत सारी ताकत मिले, अपने हेटर्स को इग्नोर कीजिएगा।
रिया की वापसी पर सुशांत की बहन प्रियंका का क्रिप्टिक पोस्ट 
बीते दिनों रिया चक्रवर्ती ने वीडियो शेयर करते हुए अपने कमबैक की अनाउंसमेंट की थी, जिस पर सुशांत सिंह की बहन प्रियंका सिंह ने बिना किसी का नाम लिए प्रोमो पर आपत्तिजनक ट्वीट किया था।
उन्होंने ट्विटर पर लिखा- ‘तुम क्यों डरोगी ? तुम वैश्या थी, हो और रहोगी! सवाल तो ये है कि तुम्हारे साथ और कौन लोग हैं ? कोई सत्ताधारी ही तुम्हें इतनी हिम्मत दे सकता है। सुशांत सिंह राजपूत के केस में देरी होने के लिए कौन जिम्मेदार है ?’
पहले ट्वीट किया, बाद में सफाई दी 
प्रियंका ने अपने ट्वीट पर सफाई देते हुए लिखा- ‘मैं ये बताना चाहती हूं कि मैंने जो ट्वीट किया वो किसी इंसान को टारगेट करने के लिए नहीं किया था। इसे मीडिया ने गलत तरीके से दिखाया है। इस वजह से मेरा ये ट्वीट मोटिवेटड लग रहा है। जबकि, ये सिर्फ उन चीजों के खिलाफ गुस्सा जाहिर करने का तरीका था जो हमारे आस-पास चल रही हैं।
रिया ने शो का प्रोमो शेयर किया था
रिया ने शो का प्रोमो वीडियो शेयर किया था, जिसमें वो कहती हैं- ‘आपको क्या लगा मैं वापस नहीं आउंगी, डर जाउंगी। अब डरने की बारी किसी और की है।’
कैप्शन में उन्होंने लिखा था- ‘संभल के रहना है या डर के ? जो भी हो, इगनोर नहीं कर पाएगा! एमटीवी रोडीज- कर्म या कांड के ऑडिशन के लिए तैयार हो जाएं।’
